BAGUIO CITY - Daydayoen dagiti turista ken negosyante ti mabigbigbig a Rose Bowl of the Philippines idiay Bahong, La Trinidad, Benguet bayat nga umas-asideg ti Valentine's Day.
Sigun kenni Sabiri Morales, agsasaruno dagiti sumangsangbay a negosiante manipud Metro Manila, Cabanatuan City, ken dadduma pay a lugar tapno gumatang iti sabong..
Gapu iti daytoy, kinuna na a manamnama pay ti panagngato ti wholesale price dagiti sabong, nangruna iti rosas mangrugi inton bigat agingga iti kaaldawan dagiti puso inton Pebrero 14.
Ti whole sale price iti agdama iti sabong a rosas ket dumanon iti P700 - P800 tunggal dua a dosena, ti Malaysian mums ket P20 tunggal reppet, Aster ket P50 tunggal reppet , Anthurium, P5-10 tunggal reppet, ken ti Astromeria ket P20 tunggal reppet.
Sinigurado pay ni Morales nga umdas ti supply ti rosas ken dadduma pay a sabong nga uray pay naapektaran dagitoy iti nababa a temperatura.
Naamuan a nga agarup 60 - 70 % dagiti sabong a mailaklako iti Metro Manila ket agtataud iti siudad ti Baguio ken iti probinsia ti Benguet.
ilo_Latn ilo_Latn ilo_Latn ilo_Latn ilo_Latn ilo_Latn